Вале

Кантон Вале или Валис (скратеница VS; , ) – кантон на југозапад на Швајцарија. Главен град е Сион.

 Природни одлики 
Кантонот Вале се наоѓа во долината на горна Рона, до нејзиното устие во Женевското Езеро. Оваa долина е столбот на кантонот. На југ и запад се граничи со Италија и Франција. Највисок врв е Поант Дифур со 4.634 метри, а кантонот има 50 врвови повисоки од 4.000 метри. Површината на кантонот е 5.224,5 км2, што е 10% од површината на Швајцарија. Тука се наоѓа знаменитиот ледник Алеч, превојот Симплон и врвот Матерхорн. Познати се зимските центри Кранс-Монтана и Цермат.

 Историја 
мини|290 п|д|Окрузи на кантонот Вале
Овој кантон-република ѝ се придружил на Швајцарската Конфедерација во 1815 година, после Виенскиот конгрес, иако со неа бил во посебни врски од 1529 година.

 Окрузи 
 Бриг - седиште Бриг-Глис,
 Вестлих Рарон - седиште Рарон,
 Висп - седиште Висп,
 Гомс - седиште Минстер-Гешинен,
 Ерен - седиште Еволен,
 Естлих - седиште Мерил-Филет,
 Конте - седиште Конте,
 Лојк - седиште Лојк,
 Мартињи - седиште Мартињи,
 Монте - седиште Монте,
 Онтремон - седиште Сомбранше,
 Сен-Морис - седиште Сен-Морис,
 Сијер - седиште Сијер/Зидерс,
 Сион - седиште Сион.

 Население и населби 
Кантонот Вале во 2008 година имал 303.241 жител.

Кантонот е двојазичен. Се зборува француски (72,8%) и германски јазик (27,1%), или попрецизно дијалекти од овие јазици. Преку 90% од жителите се католици.

Најголеми градови се:
 Сион, 28.871 жител - главен град на кантонот
 Монте, 15.991 жител.
 Сијер, 15.405 жители.
 Мартињи, 15.374 жители.
 Бриг-Глис, 11.902 жители.

 Стопанство 
Главни стопански грански се винарството, туризмот и производство на електрична енергија во хидроелектрани. Вале е еден од најсиромашните швајцарски кантони.

 Галерија слика 

Наводи

 Надворешни врски 
 www.vs.ch официјално семрежно место на кантонот Вале

Вале

Категорија:Држави и територии настанати во 1815 година